**Likumprojekta “Grozījumi likumā “Par iedzīvotāju ienākuma nodokli”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu. Projektam noteikts spēkā stāšanās termiņš – 2019. gada 1. janvāris. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Likumprojekts “Grozījumi Valsts drošības iestāžu likumā” (Nr. 1176/Lp12), kas 2018. gada 4. oktobrī Saeimā ir pieņemts 3. lasījumā. Stāsies spēkā 2019. gada 1. janvārī.2. Likums “Grozījumi Valsts un pašvaldību institūciju amatpersonu un darbinieku atlīdzības likumā” (Nr. 1178/Lp12). Stājas spēkā 2019. gada 1. janvārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums “Grozījumi Valsts un pašvaldību amatpersonu un darbinieku atlīdzības likumā” paredz no 2019. gada 1. janvāra uz valsts drošības iestāžu amatpersonām attiecināt Valsts un pašvaldību amatpersonu un darbinieku atlīdzības likuma 19. panta 21 un 24 daļas regulējumu, kas nosaka Iekšlietu ministrijas sistēmas iestāžu un Ieslodzījumu vietu pārvaldes amatpersonām ar speciālajām dienesta pakāpēm izmaksājamo pabalstu ievainojuma, sakropļojuma vai citāda veselībai nodarīta kaitējuma gadījumā (izņemot arodslimību), ja tā cietusi nelaimes gadījumā, bet nav pildījusi ar dzīvības vai veselības apdraudējumu (risku) saistītus dienesta (amata) pienākumus un pabalstu šo amatpersonu ar speciālajām dienesta pakāpēm nāves gadījumā.Ņemot vērā, ka minētie pabalsti ir ietverti likumā “Par iedzīvotāju ienākuma nodokli” kā ar iedzīvotāju ienākuma nodokli neapliekami ienākumu veidi, savukārt ar likumu “Grozījumi Valsts un pašvaldību amatpersonu un darbinieku atlīdzības likumā” šie pabalsti attiecībā uz valsts drošības iestāžu amatpersonām nosakāmi tādā pašā apmērā kā Iekšlietu ministrijas sistēmas iestāžu un Ieslodzījumu vietu pārvaldes amatpersonām ar speciālajām dienesta pakāpēm, arī uz valsts drošības iestāžu amatpersonu saņemtajiem pabalstiem par minētajiem gadījumiem nebūtu attiecināms iedzīvotāju ienākuma nodokļa samaksas pienākums.Līdz ar to Projekts paredz papildināt likuma “Par iedzīvotāju ienākuma nodokli” 9. panta pirmās daļas 37.1 un 37.2 punktu ar attiecināmību uz valsts drošības iestāžu amatpersonām.Nepieciešams noteikt, ka likums stājas spēkā 2019. gada 1. janvārī, ņemot vērā, ka Projektā ietvertie grozījumi ir saistīti ar likumu “Grozījumi Valsts un pašvaldību institūciju amatpersonu un darbinieku atlīdzības likumā”, kas stājas spēkā 2019. gada 1. janvārī. |
| 3. | Projekta izstrādē iesaistītās institūcijas | Iekšlietu ministrija, valsts drošības iestādes. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attieksies uz valsts drošības iestāžu amatpersonām (amatpersonu ievainojuma, sakropļojuma vai citāda veselībai nodarīta kaitējuma gadījumā) un to tuviniekiem (amatpersonas nāves gadījumā). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar.  |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo Projekts skar tikai atsevišķu personu loku – valsts drošības iestāžu amatpersonas un to tuviniekus, savukārt sabiedrību kopumā neietekmē. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts drošības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Iekšlietu ministrs R. Kozlovskis

Vīza: valsts sekretārs D. Trofimovs

01.11.2018. 14:40

632

67208949, juristi@dp.gov.lv